
                 REPUBLIKA HRVATSKA
      KRAPINSKO-ZAGORSKA ŽUPANIJA
Upravni odjel za gospodarstvo, poljoprivredu, 
turizam, promet i komunalnu infrastrukturu

KLASA: 334-01/26-01/10
URBROJ: 2140-06/05-26-10
Krapina, 25. rujan 2026.

Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22) i Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14) upućuje se

J A V N I   P O Z I V

za savjetovanje sa zainteresiranom javnošću u postupku donošenja  
 Odluke o visini turističke pristojbe za općine i gradove 
na području Krapinsko-zagorske županije za 2028. godinu
 
	
Turistička pristojba je prihod turističkih zajednica, a plaća se po svakom ostvarenom noćenju, u paušalnom iznosu ili na drugi način utvrđen Zakonom o turističkoj pristojbi (NN 52/19, 32/20, 42/20).

Temeljem Pravilnika o najnižem i najvišem iznosu turističke pristojbe (NN 71/19),  članak 1. stavak 3., nakon donošenja Odluke o visini turističke pristojbe,  ista se može izmijeniti ili donijeti nova na način i u rokovima propisanim Zakonom o turističkoj pristojbi, kad se steknu uvjeti za promjenu visine turističke pristojbe odnosno kad se to ocijeni potrebnim.
Sukladno tome, Odluku o visini turističke pristojbe, uz mišljenje lokalnih turističkih zajednica, donosi Županijska skupština  i to najkasnije do 31. siječnja tekuće godine za narednu godinu, sukladno članku 15. stavku 3. Zakona o turističkoj pristojbi (NN 52/19).

[bookmark: _Hlk127181834][bookmark: _Hlk149645942][bookmark: _Hlk127182136]Dosadašnje odluke koje su donesene na sjednicama Županijske skupštine su redom:  Odluka o visini turističke pristojbe za općine i gradove na području Krapinsko-zagorske županije donesena na 16. sjednici Županijske skupštine Krapinsko-zagorske županije održanoj dana 16. rujna 2019. godine (KLASA:011-01/1901/02, URBROJ:2140/01-01-19-4), Odluka o izmjeni Odluke o visini turističke pristojbe za općine i gradove na području Krapinsko-zagorske županije donesena na 5. sjednici Županijske skupštine Krapinsko-zagorske županije održane dana 16. prosinca 2021. godine (KLASA:334-01/21-01/15, URBROJ:2140/01-01-21-5), Odluka o visini turističke pristojbe za općine i gradove na području Krapinsko-zagorske županije donesena na 10. sjednici Županijske skupštine Krapinsko-zagorske županije održanoj dana 16. prosinca 2022. godine (KLASA: 334-01/22-01/12, URBROJ:2140/01-01-22-6), Odluka o izmjenama Odluke o visini turističke pristojbe za općine i gradove na području Krapinsko-zagorske županije donesena na 11. sjednici Županijske skupštine Krapinsko-zagorske županije održane dana 03. ožujka 2023. godine (KLASA:334-01/22-01/12, URBROJ:2140/01-23-12) , Odluka o visini turističke pristojbe za općine i gradove na području Krapinsko-zagorske županije za 2025. godinu donesena na 15. sjednici Županijske skupštine Krapinsko-zagorske županije održanoj dana 07. prosinca 2023. godine (KLASA: 334-01/23-02/03, URBROJ:2140/01-01-23-13), Odluka o visini turističke pristojbe za općine i gradove na području Krapinsko-zagorske županije za 2026. godinu donesena na 20. sjednici Županijske skupštine Krapinsko-zagorske županije održanoj dana 10. prosinca 2024. godine (KLASA: 334-01/24-01/08, URBROJ: 2140-01-24-13).
Važeća  Odluka o visini turističke pristojbe za općine i gradove na području Krapinsko-zagorske županije za 2027. godinu donesena na 5. sjednici Županijske skupštine Krapinsko-zagorske županije održanoj dana 15. prosinca 2025. godine (KLASA: 334-01/25-01/06, URBROJ: 2140-01-25-14).
Visina turističke pristojbe može se odrediti za najviše dva sezonska razdoblja, s time da jedno sezonsko razdoblje traje od 01. travnja do 30. rujna.
Sukladno uputama Ministarstva turizma i sporta, Turistička zajednica Krapinsko-zagorske županije uputila je dopis u kojem je od sustava turističkih zajednica zatražila prethodno mišljenje o prijedlogu odluke  o visini turističke pristojbe za razdoblje od 01.01. do 31.12. 2028. godine. 

Zaprimljena su očitovanja odnosno mišljenja 9 lokalnih turističkih zajednica/turističkih zajednica područja. Za JLS-e na čijim područjima nema osnovane turističke zajednice,  mišljenje Turističke zajednice Krapinsko-zagorske županije je istovjetno s mišljenjima svih 9   lokalnih turističkih zajednica/turističkih zajednica područja.

 Predlaže se da se za područje Krapinsko-zagorske županije od 01.01.2028. godine primijene predloženi iznosi turističke pristojbe u jednakim iznosima za sve jedinice lokalne samouprave po svim navedenim kategorijama obveznika plaćanja turističke pristojbe.

Devet lokalnih/područnih turističkih zajednica s područja Krapinsko-zagorske županije koje pokrivaju područja 23 jedinica lokalne samouprave i Turistička zajednica Krapinsko-zagorske županije koja pokriva područja 9 jedinica lokalne samouprave predlažu da se turistička sezona određuje kao dva sezonska razdoblja i to 01.04. do 30.09.  te „ostalo razdoblje“ koje obuhvaća razdoblja od 01.01. do 31.03. i  01.10. do 31.12.

  Prijedlog  iznosa turističke pristojbe kako slijedi:

1. Noćenje u smještajnom objektu u kojem se obavlja ugostiteljska djelatnost po osobi: od  01.04. do 30.09. u iznosu od 2,30 €, ostalo razdoblje u iznosu od 1,85 €
2. Noćenje u smještajnom objektu iz skupine kampovi po osobi (kampovi i kamp odmorišta): od  01.04. do 30.09. u iznosu od 1,98 €, ostalo razdoblje u iznosu od 1,32 €
3. Godišnji paušalni iznos – smještaj u domaćinstvu -po krevetu: 65,00 €
4. Godišnji paušalni iznos – smještaj na obiteljskom poljoprivrednom gospodarstvu – po krevetu: 40,00 €
5. Godišnji paušalni iznos – smještaj u domaćinstvu u kampu i objektu vrste kamp odmorište ili kamp odmorište – robinzonski smještaj-za svaku smještajnu jedinicu:80,00 €
6. Godišnji paušalni iznos – smještaj na obiteljskom poljoprivrednom gospodarstvu u kampu i objektu vrste kamp odmorište ili kamp odmorište – robinzonski smještaj-za svaku smještajnu jedinicu: 40,00 €
7. Godišnji paušalni iznos – plaća vlasnik kuće, apartmana ili stana za odmor u godišnjem paušalnom iznosu, za sebe i članove uže obitelji:
1. član: 12,00 €
2. član: 12,00 €
3. za svakog sljedećeg člana: 6,00 € 




Sukladno odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14) poziva se zainteresirana javnost da svojim prijedlozima i sugestijama pridonese kvaliteti akta koji se donosi i da svoje primjedbe i prijedloge dostave putem obrasca za sudjelovanje u javnoj raspravi (ispod teksta).

	Popunjeni obrazac dostavite na adresu elektroničke pošte: turizam@kzz.hr do 26. listopada 2026. godine ili na adresu Krapinsko-zagorska županija, Upravni odjel za gospodarstvo, poljoprivredu, turizam, promet i komunalnu infrastrukturu, Magistratska 1, 49000 Krapina. 

	Svi u roku pristigli prijedlozi razmotrit će se,  i oni prihvaćeni ugradit će se u konačni prijedlog Odluke o visini turističke pristojbe za općine i gradove na području Krapinsko-zagorske županije za razdoblje od 01.01. do 31.12. 2028. godine. 

PROČELNICA
                                                                                                mr. Sanja Mihovilić, dipl.ing.

